SET ปิดเช้าพุ่ง 8 จุด รับแรงซื้อกลุ่มโภคภัณฑ์ หลังราคาน้ำมัน-ถ่านหินทะยานต่อเนื่อง
SET ปิดเช้าพุ่ง 8 จุด รับแรงซื้อกลุ่มโภคภัณฑ์ หลังราคาพลังงานทั้งราคาน้ำมันและถ่านหินยังคงปรับตัวสูงขึ้นต่อเนื่อง ส่วนแนวโน้มภาคบ่ายน่าจะยังเคลื่อนไหวเช่นเดียวกับช่วงเช้า โดยให้แนวรับ 1,615 และแนวต้าน 1,635 จุด
6 ต.ค. 2564

นายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ กล่าวว่า ตลาดหุ้นไทยเช้านี้ปรับตัวขึ้นได้จากแรงหนุนของหุ้นกลุ่มสินค้าโภคภัณฑ์ (Commodity) หลังราคาพลังงานทั้งราคาน้ำมันและถ่านหินยังคงปรับตัวสูงขึ้นอย่างต่อเนื่อง ขณะที่ตลาดหุ้นในภูมิภาคเอเชียเช้านี้เคลื่อนไหวทั้งในแดนบวกและลบสลับกัน
สำหรับแนวโน้มการลงทุนในช่วงบ่ายนี้ นายณัฐชาต กล่าวว่า ตลาดฯ น่าจะเคลื่อนไหวในทิศทางทางเดียวกันกับช่วงเช้าที่ผ่านมา โดยให้ระวังแรงขายทำกำไร หลังจากนักลงทุนเริ่มมีความกังวลภาวะเงินเฟ้อของสหรัฐที่จะได้รับผลกระทบจากราคาพลังงานที่ปรับตัวสูงขึ้น ส่งผลให้อัตราผลตอบแทนพันธบัตรรัฐบาลสหรัฐ (Bond Yield) เร่งตัวขึ้น
ทั้งนี้ให้แนวรับ 1,615 จุด และแนวต้านที่ 1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BANPU มูลค่าการซื้อขาย 4,198.44 ล้านบาท ปิดที่ 14.70 บาท เพิ่มขึ้น 0.80 บาท
TRUE มูลค่าการซื้อขาย 2,224.50 ล้านบาท ปิดที่ 4.80 บาท เพิ่มขึ้น 0.02 บาท
GUNKUL มูลค่าการซื้อขาย 1,926.70 ล้านบาท ปิดที่ 5.35 บาท เพิ่มขึ้น 0.15 บาท
CPALL มูลค่าการซื้อขาย 1,645.60 ล้านบาท ปิดที่ 63.00 บาท ลดลง 0.75 บาท
PTT มูลค่าการซื้อขาย 1,549.71 ล้านบาท ปิดที่ 40.25 บาท เพิ่มขึ้น 0.50 บาท
 
 